**Әл-Фараби атындағы Қазақ ұлттық университеті**

**Журналистика факультеті**

**Баспасөз және электронды БАҚ кафедрасы**

**«телеарнадағы жаңалықтар» пәні.**

**Телевизия – ұлттық идеология.**

**1 – дәріс.**

Біз неге телевизия идеологиялық құрал дейміз? Бір қарағанда Бұқаралақ ақпарат құралдарының бәрі идеологиялық бағыт ұстанады. Ал, телевизия неліктен ерекшелікті иеленген? Кеңес дәуіріндегі телеарналардың ақпараттық редакциясы тек үгіт-насихат хабарламасын беріп отырады. Мұны бүгінгі ақпараттар тасқынымен салыстыруға әсте болмайды. Бұл турасында телепублицист, ҚР президенті сыйлығының иегері Сұлтан Оразалы «Қаласақ та, қаламасақ та жер бетіндегі атыс-шабыс, айтыс-тартыс, сәбидің пәк күлкісі мен зымиянның мысқылды жүзі, адамның көз жасы мен зары, есірік би, ессіз ән, дананың сөзі, дарынсыздың өзі, бай мен бағылан, саясаткер мен өкірек әкім, патша мен жендет, не керек өмір даридағы барша тіршілік иесі уйіңе еркін кіріп, сенің таныс-бейтанысыңа айналады. Осының бәрі теледидардың ең басты, ұлы қасиеті – ақпарат тасқынын жаныңды қинамай жаныңа әкеліп, ақысыз-пұлсыз санаңа сіңіретінінде. Осыдан кейін теледидар техникалық күштен идеологиялық қаруға айналады»,-дейді. (107-б.) (Оразалы С. Теледидар өнері. – Астана: Фомиант, 2011. – 552 б.)

Ал, бүгінде идеология – белгілі бір бағытқа жұмылдырылып, нақты қоғамдық әлеуметтік шешімдерге жүгіне отырып, жаңа интелектіге жетелейтін тарихи-мәдени аралық желі. Осы орайда телеарнадағы берілетін туындыларда интелектуалдылықтың көрініс табуы заңды. Мәселен, Қазақстан телеарнасындағы «ұлттық дәстүр» хабарының көпшілікке ұсынылуы кешегі мен бүгінгінің идеялық табысуы. Шындығында қазіргі ұрпақ ұлттық дәстүрге ескіліктің нышаны деп баға беруі мүмкін. Егер ол ұлттық құндылықтың негзі сонда жатқанын сезініп қабылдай алмаса. Ендеше, насихат қай заманда да ұрпақ тәрбиесі үшін елеулі орынды иемденген. Соның салттық үлгісімен саналы ұрпақ тәрбиелеп, әлемдік салыстырулардың жүесін табамыз. Яғни, құндылықтар жиынтығын бүркемелемей тиісінше ұғындыру барысында адамзат өміріндегі алемдік теңдесідің жолына шығамыз. Жастарға кеңес, студенттерге тәрбие беру және бақылау барысында кемшілік пен қиғаштықты түзеу, батыл түсіндіру мен рухани жетістіктің тәуелсіздік пен ұлттық дербестіліктегі ұтқырлығын ұғындыру насихаты ғасырлар бойы құндылықтардың сақталуына септігін тигізеді.

Кез келген телешығарылымыны құндылығы оның тілдік сипатында. Мәселен, кезіндегі көгілдір экран айнасын жұртышылқтың сүйспеншілігне айналдырған Сағат Әшімбаевтың «Парызы мен қарызы», Шерхан Мұртазаның «Ұлт пен сана», Сұлтан Оразалының «Сұхбат» телешығармашылықтарының қаншалықты қымбат қазына екенін бүгінгі ұрпақ өкілдеріне жеткізудің өзі үлкен құндылық көмбесін ашқанмен бірдей. Яғни, бүгінгі буын ертеңге немен барады. Елдің ерекшелігі мен ұлттық мүдденің халықаралық даму тенденциясындағы сипатын немен өлшейді. Әлбетте, ұлттық дәстүр, әдет-ғұрып пен тарихи әлеуметтік, мәдени тұрмыстық ілім-білім деңгейімен жетеді. Ал ондағы басты көрсеткіш, негізгі құрал – тіл. Тіл арқылы әлемдік қауымдастыққа қол артады.

**1– лабораториялық дәріс**

Студенттер лабораториялық дәрісте бейне көрсетілімдермен таныстырылады. Әр студент өз пікірін білдіре отырып, бейне қатардың жіктелуін талдайды. Соның негізінде тәжірибелік – машықтану әдіс-тәсілімен журналистік шеберлікке шындалады.

Әрі ізденіс пен ой процесінің байламын тауып, байыпты шешімге келеді. Өзінше тақырып таңдап, сценарлық үлгі негізінде тақырыптық жобаға әзірленеді.

**Сұрақтар:**

1. Ұлттық идеологияның мәнін түсіндіріп жаз.
2. Дәстүрлі әдеп – ғұрыптың түрлерін жаз.
3. «Ұлттық дәстүр» телехабарын талда.

**2 – дәріс.**

**Телеарнаның ұлттық ерекшелігі.**

Телеарнаның ұлттық ерекшелігі дегеніміз не, болмаса эфирдегі бейнекөрсетілімдердің құндылығы бар ма? – деген сұрақтар әркімнің көкейінде тұруы заңды. Ақпараттар мен телехабарлар жиынтығы нені дәріптейді. Ілім, білім, болашақ, ғылым, әрине тағы басқа телешығарылымның басты мақсаты бүгінгі таңда интеллектуалдылық ұлттық идеологиялық биік межені көздессе оның жалпы халықтық көрерменге таратылуы, адам санасына бірден әсерлі болуы үлкен жауапкершілік кезеңін тудырды. Студенттерге осы мәселе төңірегінде әңгімеленеді.

**2. Лабораториялық дәріс**

Студенттер «Қазақстан», «Хабар», «КТК», «Алматы» телеарналарында берілетін ақпараттармен танысады. Әр телехабар мен ақпарат, телетуындылардың бейнекадрлық түзілімімен танысады. Жеке-жеке өз пікірлерін жазып, талдайды. Үш-төрт топқа бөлініп ақпарат әзірлейді. Лабораториялық дәрістін бұл тәсілі жедел ақпарат әзірлеу және оны қалай таратудың әдісіне бейімдейді.

**Сұрақтар:**

1. Интеллектуалды адам – интеллектуалды ұлт дегенді түсіндіріп жаз.
2. Телеарналардағы ақпараттардың берілу тәсілін айтып бер.
3. «Алматы» телеарнасы ақпарат – жедел сұхбатын талда.

**3 – дәріс.**

**Телеарна - рухани шығармашылық орта.**

Кез-келген телетуындыға көрермен көпшіліп немқұрайлы қарай алмайды. Себебі туындының өз көрермені, өз оқырманы бар. Ал, олар үнемі тұтынушы болып табылады. Қандай телеарна қызметкері немесе автор, редактор, режиссер өз еңбегін жұртшылыққа арнайды. Яғни, қоғамдық әлеумет бірнеше буынға бөлінеді. Демек, әр телехабардың әр түрлі жастағы тұтынушы көрермені бар. Қоғамдық буынды қамти отырып, телеарна шығармашылық өндіріс орталығына айналады дей отырып, ондағы әр тұлғаның еңбегі халықтық, ұлттық сипатқа ие болатынын дәлелдей аламыз. Жастарға рухани күш, рухани сана жетістігі төңірегіндегі интелекуалды бағыт әңгімеленеді.

**3.Лабораториялық дәріс**

Жалпы лабораториялық аудиторияға өз таңдаулары бойынша телетуынды көрсетіледі. Студенттер сол телетуындының идеялық мазмұн тұтастығына, режиссерлық, операторлық жұмыстың бірлігіне, кадр сыртында оқылған мәтінге өз тараптарынан пікірлерін білдіреді. Жеке-жеке тақырып беріліп сценарлық жоспар жасауға көшеді. Осының негізінде студенттердің ой желісі, идеялық пайымы қалыптасады.

**Сұрақтар:**

1. Рухани сана және өркениеттілік дегеніміз не?
2. Телехабарды талдауда идеялық мазмұн дегенді түсіндір.
3. «КТК» телеарнасының ақпартын талда.

**4 – дәріс.**

**Теледидардағы сөз құдіреті.**

Халыққа ұсынылатын телеарнаның көрсетілім түрлері көп. Құбылыс, оқиға, ақпарат, күнделік ағым, тағы басқа. Алайда, дидарласу, яғни, теледидар арқылы әңгіме-дүкен, сыр-сұхбат алмасудың эстетикалық басымдығы алдыңғы қатарда тұрады. Кинода оқиға желісі бойынша тартылған бейнетізбелер тарихи өмір жолдарын бейнелесе, теледидарда бүгінгі күндегі көз алдыңда жүрген тұлғаның типтік образын көрсетеді. Оның сөйлеу машығы мен сұлулық келбетін ашу мақсатында сөз айырықша мәнде қолданылады. Өйткені сөздің жанрлақ мағынасы ашылады. Мәселен, «Сырласу» деген шығарылымды талдайық. Сыр ашу әркімге айтылар сөз емес, алайда, өзімдік жаратылыс рухани жетістік пен адам бойындағы ізгі қасиеттердің жиынтығы табиғи драмалық көрініске ие болады. Кейпкердің сөз дағдысы, сөйлеу машығы, іс-әрекеті оның өмірдегі қоғамдық орны. Ал, теледидарласуда оның жұлдызы тіпті басқаша жанады. Үлкен жетістікке еңбек пен ізденістің арқасында қол жеткізгенін мақтан етіп, келешекке берер үлгі-өнегем болса деген игі пікірлерін де жасырып қалмайды. Осының өзі орынды сөз, қисынды ниетін аңғартып, интелектуалдық қадамын нақтай түседі. Қалай деген де сөз теледидарда жетекші роль атқарады. Кадр сыртындағы сөз, кадрдегі сөз, кейпкердің дидарласу сәті, көрермендермен жүздесуі сөз құдіретімен ғана әшекейленеді. Өйткені, бәрі сөз сайысынан, сөз қақтығысынан туындайды әрі сөзбен түсіндіріп, сөзбен жеткізесің. Жүректен шыққан сөзді жүрекке әсерлі етіп жеткізу әңгімелеуші адамдар арасында көшпелі сезім тудырып, бір-біріне жақындастыра түсіп, ашық әңгіменің арнасы кеңейе түседі. Көрермен жұртшылық шынайы өмірдің тескіні мен эфир арқылы дидарласып, қошемет танытады. Ой орамын тауып, орайлы сөзбен кестелеп, сұлу да сымбат сөйлемдердің мүсінін тудыратын хас шеберлер де осы теледидар терезесінен өз өнерлерін ортаға төгеді. Бұл сөз кемеңгерлерін ойын ортаға, ісін халыққа танытатын өнер ортасы болғандықтан теледидардағы сөз құдіретінің тәрбиелік әсері мол. Ойды да сөз тудырады, сөзбен де керемет сұлу сурет салынады. Тіпті суреттің өзі де сөйлеп тұрады емес пе.

**4 – лабороториялық дәріс.**

Студенттер өз қалауларымен тақырып таңдап, хабар әзірлейді. Сөз мәдениеті, сөйлеу мәнері, эфирдегі еркіндік пен эстетикалық талаптарға машықтанады. Әр студент өзінше жеке жоспар жасап, шығармашылық талапқа сай беосенділік танытады.

**Қолданылатын техникалық қоңдырғылар**:

1. Студия.
2. Телемонитор.
3. Бейнекамера.
4. Микрофон.
5. Монтаж компьютері.

**Сұрақтар:**

1. Эфирдегі сөз өнері дегеніміз не?
2. Мәдени қалып және шығармашылық сұхбаттың мәні неде?
3. «Атамекен» хабарын талда.

**5 – дәріс.**

**Телеарнадағы тарихи тақырыпты қамтитын шығарылымдар.**

Тәуелсіз еліміздің гүлденуі, ел қатарлы ілгерлеуі, әлемдік деңгейдегі өз абройын сақтауы тарихи жолдың дәстүрлі жалғасы. Сан ғасырлық тарихы бар ел-жұртымыздың өркениет санатына көтерілуі ұлтымыздың зор мақтанышы. Бүгінде осыншама ұрпақтан ұрпаққа жалғасын еліміздің сан тарау тарихы жолы – өнегелі жол. Мәселен, «Тарих толқынында», «Тарих таразысы» деген сынды телехабарлар кешегі мен бүгінгінің арақатынас көпіріне айналды. Зерделі ой, салихалы деректер өз негізінде сұрыпталып, елдің кемел шағына, өркениеттілік өміріне – сол жолдағы тынымыз күндер мен әрекет жоспарлардың жүзеге асырылуы қаншалықты тарихи сынақтардан өтуді алға қойды. Міне, студенттер осы мәселе бойынша дәрістеледі.

**5 – лабораториялық дәріс**.

Әр студент «Елім менің – шежіре» тақырыбында сценарий жазады. Оның жобасы мен мәтіндік үлгісін талқылайды. Студияда кадр сыртындағы мәтін оқылып, хабарды тусіру әзірлігі жүргізіледі.

**Сұрақтар:**

1. Тарихи деректі фильмдердің бейне жүйесін түсіндір.
2. Бүгінгі өркениет санатындағы телехабарларды ата.
3. Тарих толқынында хабарын талда.

**6 – дәріс.**

**Телеарнадағы ұлттық концепцияның кірігу жолдары.**

Бүгінгі таңда ұлттық менталитет дегенді жиі айтамыз. Неге? Себебі, ұлттық табиғатына тән нарселер оның мінез құлқы мен салт дәстүрінің төңірегінде ғана емес, көркем өмір жүрісінің ұлылыңында. Рухани тәлімгерлігімен келешекпен ұштасып жатқан ұлан ғайыр құндылыққа толы сана концепциясының ғибраттылығында. Жауһар мұралардың мұнтаздай күйінде жас ұрпақ, болашақ буыңға жеткізілуі ғажап өмір үрдісінін өріс алуы деген сөз. Демек:

**-Біріншіден: тіл**

**- Екіншіден: руханият**

**-Үшіншіден: сана**

**-Төртіншіден: тарих**

- Бесіншіден: мәдениет концепцияларының аясында еліміздің телеарналарындағы көрсетілім жобаларын сақтай аламыз.

Тіл сөз бен сөйлемнің басын құрайтын ұлттық негізгі құралы ретінде ұлттық менталитеттік ұғымдардың өресіне көтеріледі. Осы ерекшелік елдің, рухани жәдігерліктің бастау бұлағына айналып, сананың қалыптасу процесін тудырады. Осындай биік тұғырлардың бірлігі тарих толқының тудырып, мәдени сатыладрың жоғарлауына түйістіреді. Ал, дәл қазіргі кезең әлемдік деңгейлестікті тудырды. Бүгінде телеарнадағы ақпараттан бастап, эфирдің жабылатын уақытына дейінгі аралықтағы телекөрсетілімдердің мақсаты да осы талап үдесінен шығу.

Әдеби көркем дүниенің философиялық пайымы болады. Оқи отырып, әркім өзінің түсінік қабілетімен байыптайды. Демек, телетуындылардың да сюжеттік мазмұны белгілі бір ойды қозғайды десек, оның сыртында әлеуметтік ой топшылаудың қорытындысы болады. Әдеби нормадағы әңгіме желісі деген тәрізді телешығарылымда да бейнекадрлық мән-мағына жатады. Яғни, тілдік қолданыс, тарихи дерек көздер мәдени стильмен жұптасып теле- эфирдің эститикасын арттырады.

**6 – лабораториялық дәріс**

Лабораториялық дәрісте студенттер тіл, мәдениет, көркемдік ерекшелік рухани концепция, философиялық тұғыр, тарих, сана мәселесінде өз беттерінше пайымдаулар жазады. Бейнетүсірілім жобасын жасайды. Әр студент өз тақырыбы негізінде хабар әзірлейді, пікір- сұхбат ақпаратын жүргізеді.

**Сұрақтар:**

1. Руханият концепциясы дегенді түсіндіріп жаз.
2. Телеэстетикалық мәдениеттің мәнін айтып бер.
3. Қазақстан ТВ «Ғасырлар үйі» – телехабарын талда.

**7 – дәріс.**

**Телевизия – телеөндіріс орталығы.**

Жалпы ұлттық мүддені әлемдік деңгейге көтеру негізгі нысана болып табылады. Тіл мен мәдениетті, әдебиет пен өнерді дамытуда сүбелі жобалар дүниеге келді. Қоғамдық және әлеуметтік құрылымдар жүйесінің шынайы проспектісі тұрақты тұғыры көзделді. Мұның барлығы телевизияда айқын көрініс тапқан. Адамның құқығын қорғау халықаралық стандартының жүзеге асырылуы, елааралық қатынас түрлерінің барша нұсқасы ұлт, халық ел бірлігінің елеулі өлшемінен тараған сауаттылық бетбұрысы десек, осының тарихи парақтары жазылып, тасқа басылып, таспаға түсті. Өмірге байланысты жаңа бастамалар мен реформалар тек ұрпақ қамы үшін ойластырылды. Осы орайда, телевизия ауқымы кең, аудиториясы зор кеңістікке айналды. Бұқаралық көрсетілімнің басым бөлігі ретінде ауыл – аймақтан – жер – жаhанға жайылды. Демек, телевизия туралы айтқанда оған өте қызығушылығы бар адамның ғана емес, кез-келген қарапайым жанның пікіріне құлақ асуға тура келеді. Себебі, телевизия халық тәліміндегі көрнекі құрал ғана емес, көркем шығарылымдар көрінісінің өндірістік орталығы. Жаңа саптағы техникалық қондырғылардың құпиясы, эфирлік өнім сапасының кепілі боларлық цифрлы технологиялар тұтас бір әлемдік фабрикат.

Осыншама телеиндустриялық құрылымның штаттық кесте бойынша қаншама қызметкерлер саны бар. Барлығы бір мақсатқа, бір мұратқа жұмылдырылған. Ол – ұлттық интеллектуалдылығын арттыру жолындағы ұлы күрес іспеттес. Демек, ізгілік бағытындағы телехабар ұйымдастырушылардың жұмысына талант - табиғатына тек біртақты сынмен ғана қарауға болиайды. Жақсы телетуындылардың шын халықтық сипат алғанын тануға тиіспіз.Айталық. Қазақстан телеарнасындағы «Өзекжарды» тікелей эфир сұхбатының бір шығарылымында (3 қаңтар, 2014, сағ. 17:50 – 18:10). Қазақстан Республикасы Президенті жанындағы мемлекеттік басқару академиясының ректоры Болатбек Абдрасиловпен әңгіме болды. Әлбетте жарты ғасырдан аса тарихы бар «Қазақстан» телеарнасындағы бұл сұхбат жарасымын тапқан. Кейіпкердің жекебасылық қасиетіне немесе өмір жолына емес, халықтық, заманауи, белсенділік жөнінде, алдағы міндеттер үрдісінде болды. Есеп емес, еселі еңбек жоспарының еларалық тәжірибе алмасудағы қолжетімділігін тілге тиен етті. Оқыту технологиясының интерактивтік жүйесінің маңыздылығы мемлекеттік қызметкерлер дайындаудағы аса құндылық екенін дәйекті турде жеткізді.

Бұдан қандай қорытынды жасауға болады. **– Біріншіден**. Әрине, студияға шақырылған қонақ өз ісінің маманы. Алайда, журналист сұрақты бүгінгі күн тұрғысынан қойды. Ешқандай филисофияның, ешбір психологиялық алқымдаудың қажеті жоқ. Істің барысы мен нәтижесі бар, бірінгі күнге үлесі мол сұхбат. Сыпайылық тапқан, салиқалы әңгіменің өз көрермені бар екені даусыз.

**–Екіншіден**. елді ақпараттандырудың бір тәсілі. Бұл хабарлама, жарияға жатпайды, алайда көрермендер тиісті деректермен қанағаттандырылды

**–Үшіншіден.** әлемдік тәжірибе алмасуда мәдени қажетітіліктер сабақтастығының келешек ұрпақ үшін, ел үшін қажеттілігі аңғарылып тұрды.

**7 – лабораториялық дәріс.**

Студенттер тақырыбын таңдап , екеуарада сұхбат жүргізеді. Алдымен тақырыпты эерделеп, тұжырымдап алады. Яғни, тікелей сұхбатқа дайындалады. Бірі маман, екіншісі жүргізуші, сұхбат алушы. Алайда бұл жедел сұхбат түрінде машықтандырылады.

**Пайдаланылатын техникалық құралдар**

1. Бейнекамера
2. Микрофон
3. Штатиф
4. Киім үлгісі
5. Студия
6. Жарық қондырғылары
7. Телемонитор

**Сұрақтар:**

1. Ресми сұхбаттың табиғаты дегеніміз не?
2. Телевизияны неліктен телеөндіріс орталығы дейміз?
3. «Озекжарды» (Қазақстан ТВ) сұхбатын талда.

**8 – дәріс.**

**Телехабардың ерекшелігі оның ұлттық пішінінде.**

Бардың бағасын білу деген оның құндылығын арттыру дегенге саяды. Оған да тарихи зерде, сәулелі сана қажет. Күнделікті көріп жүрген телехабардың ерекшелігінен нені көріп тануға болады. Көптеген телетуындылар жөнінде жастардың пікірін сұрасақ «қызық емес» деген контекс қалыптасқан. Неге? Себебі «әпербақан» жынойнақ шоу – билерді жаңа үрдіс ден қабылдаған, яғни, мәнсіз - сөлсіз, жеңіл ырғақ, айқай - шуға толған қойылымдар олар үшін «ғажап». Міне, ойсыздық пен санасыздық қалай-қалай жетелейді жас буынды. Танымды телетуындыларды неге тартымсыз деп тануға тиіспіз. Бұл санадағы кереғар құбылыс. Әр телеарна «имидж» дегенге құлай берілді де кез-келген телехабарды «шоуға» тели салды.Одан, сан да, сапа да өзгере қоймайды. Қаңтар айының 4 жұлдызы 2014 ж Қазақстан телеарнасынан (сағ 10:00 – 10:35) «Дауа» хабары берілді.Денсаулыққа қатысты телехабар болғандықтан оған әркім-ақ назар аударады. Өйткені, қай заманда да, қандай кезеңде де денсаулық әлеуметтік проблема. Алайда, «Шипа» десе жарасқандай еді. Әрі-берісі хабарды бірінші сыныпты дәрігер жүргізді. Тартымды деп айтуға ауыз бармады. Себебі, жаттанды сөз,жалпылама жауапқа журналистік шеберлік жетіспеді. Демек, юұл телехабарды ширату керек. Негізгі көтерген тақырыбы денсаулық болғандықтан жалпы көрерменнің талабына сұранып-ақ тұр.

Қорыта айтқанда журналист мамаңдығы қоғамдық, халықтық дейміз. Яғни, әлеуметтік саланың барлық түрінен хабардар болып жүретін, үнемі ізденіс пен ілім-білімнің қайнаған қазаныңда пісіп жетілетін бес- аспап иесі. «Тәннің ләззәты – саулығында,

Жанның ләззәты – білімінде», - деп Фалес бекер айтпаса керек. Яғни, дені сау ұрпақ өсіру ол да интеллектуалды ұлттығымыздың кепілі. «Біздің бақытымыздың оннаң тоғызы денсаулығымызға байланысты», - деген ғой А.Шопенгауэр.

Тақырып тамаша таңдалған. Үлкен-кішіге, жалпы қоғамдық ортаға ортақ мәселе көтерілген. Демек, оның тиімді жалғасын табу журналистің қабілеті мен іскерлік рухына байланысты болмақ. Сондай-ақ кез-келген телетуындының өң бойында игі дәстүр мен асыл мұралар сабақтастығы аңғарылып тұрса, ой мен арман, ниет пен пікір, халықтық әлеуметшілдік үйлесім табары хақ. Сонда ғана жалпы өркениеттіліктің мүдделестігі айқындалады.

**8 – лабораториялық дәріс**

Студенттер  **«**Денсаулық**»** тақырыбына сценарий жазады. Сценарлық үлгі дайындалған соң, оны талқылап, қайта қарап шығады. Түзетеді: Келесі лабораториялық дәрісте берілген тақырып негізінде студияға дәрігер маман шақырылып, хабар түсіріледі.

2 Түсірілген телехабарды өндеу барысында студенттердің кем-кемтігі бірден танылады. Бұл жастарды теориялық бағыттарын ашықтауға бірден-бір көмекші дәріс болғандықтан студенттер іріктеліп, екі журналист жүргізуші, бір дәрігер - маман қатысады.Қалған студенттер студия қонақтары ретінде сұрақ - жауапқа көшеді. Осындай машықтану тәсілі студенттерді өз мамандықтарын игеруге жол ашады.

**Сұрақтар:**

1. Телехабардың теориялылығы дегеніміз не?
2. Тақырып таңдаудағы журналистің ізденісі немен өлшенеді.
3. **«**Дауа**» (**Қазақстан ТВ**)** телехабарын талда.

**9 – дәріс**

**Телехабардағы талғам мен талап**

Жалпы телеарналық хабарлардың түгел дерлігі өз көрермендерін қамтамасыз ету үшін эфирлік уакытты толық қамтуға тырысады. Алайда, оның ерекшелігін көпшілік қауым өздері салмақтап жатады. Солай болған күннің өзінде кино, жарнама үлгілерінің де өз қолдаушылары бар. Әр телехабарды таразылап, талдап, уақыт кеңістігінен бақылау жұртшылық талғамының өлшемі. Әлеуметтік - саяси мәні бар хабарлардың жиынтығы талдамалы ақпараттар жанрын құрайтындықтан күнделікті өмір ағымымен ұштасып жатады. Осы мәселе төңірегінде студенттер теориялық дәріс алады.

**9 – лабораториялық дәріс.**

Техникалық құралдардың көмегімен студенттер студиялық шығармашылыққа әзірленеді. Ақпараттар мәтінін оқу дағдысына машықтанады. Әр студент ақпарат мәтінін әзірлейді.

**Техникалық қондырғылар:**

1. Бейнекамера
2. Микрофон
3. Суфлер мониторы

**Сұрақтар:**

1. Әлеуметтік – қоғамдық мәні бар телехабарлар жөнінде жазыңыз.
2. Телеарнаның саяси бағыты дегенді түсіндіріңіз.
3. «Сағындырған әндер-ай» (Қазақстан ТВ) бағдарламасын талдаңыз.

**10 – дәріс**

**Телеарна - тұтастықтың тұғыры**

Бүгінгі телехабарлар өзіндік сипат алып, бағыт-бағдарын айқындап та үлгерді. Алайда, еліктеушілік өзіндік қасиеттің құнын қашыратыны сөзсіз-ақ. Европалық менталитеттің ұстанымын өз үйіңдегі көк сандықтан күнде көріп, бас шұлғи берсең, өз жүрегіңнің соғысын ұмытып өзгенің кейпіне еңгеніңді аңғармай да қаласың. Сондықтан өркениет жүгін тең арқалаудан гөрі отандық телеарнаның формасы мен пішініне орайластыруды көздеу телеэкран қызметкерлерінің парасатын танытады.

Тележурналистика мамандары күнде өздерін тағатсыз күткен көрермендеріне жаңа шуақ, жалғасқан құрақ сыйлағандай уақыт белгісіндегі тағы бір телетуындыларын ұсынып отырады. Сағат сайынғы жаңалықтар мен ақпараттар ағынымен көпшілік қауымын құлағдар етіп отыратын күрескер майталмандар. Бірі шығармашылық тобымен телеарнаға кіріп келе жатса, екіншісі өз құрамымен съемкаға шығып бара жатады. Асығыс, қолдарында техникалық құрал-жабдықтар. Бекініске шұғыл жетуге аптыққан құдды жауынгерлердей. Ал, ішкі телевизиялық қозғалыс тіпті толассыз, шығармашылық топтың редакциялық құрылымы өндеу, мәтіндеу, дубляждау, цифрлау, хабарды жазу, студия қонақтарын күтіп алу, шығарып салу, эфирлік қабылдау мен бақылау, безендіру, тақыраптау, тағы басқа толып жатқан үздіксіз процесс. Осының бәрі бір ғана мақсатқа көзделген. Миллиондаған көрермен халықтың сұранысын қанағаттандыру.

Телевизия – бейнелі рухани қазына, музыкалық көркем шығармашылық қорына айналған мұрағаттық қазына. Қай ғасырдан бергі жинақталған бейнеқозғалыс пен әлімсақтың күй қоржыны, ән сандығы мен жыр қорабы сақталған рухани мекен. Осыншамалық дүниенің тандауын тауып, халыққа, елге жыр жауҺарын төгетін тұлғалар мен ел басқарып ер атанған азаматтардың, еларалық қатынас пен билік саясатының мінберінен сөз алған алыптар бейнесі жазылған таспалар да осы телевизия еншісінде.

Міне, осындай кыруар еңбек қозғалысындағы телеарналар бүгінде бастапқыда айтып өткеніміздей жаңа үрдіске бой артты. Бүгіндегі «Ғасырлар үні», «Қазақстан дауысы» сынды хабарлар ізденіс пен жауапкершіліктің жүгі. Осындай интеллектуалды туындылар қатарын теориялық пайымы бар,ой – санасының ізгі иіріміндерін толық қуатында пайдалана алатын жастар талабы көтерері даусыз.

**10 – лабораториялық дәріс**

Топ-топқа бөлінген студенттер дайын бейнетүсірілімді өндеуге кіріседі.Екінші топ бейнетүсірілімге шығады. Үшінші топ студиялық хабар жүргізеді.

**Лабораториялық дәрістің техникалық құралдары:**

1 – ші топ. Монтаж столында

1. Компьютер
2. Монитор
3. Өндеу бағдарламасы
4. Көмекші инженер маманы.

2- ші топ. 1. Бейнекамера

2. Штатиф

3. Микрофон – петличка

4. Инженер – маман.

3-ші топ 1. Телестудия

2. Бейнекамера

3. Микрофон

4. Монитор

5. Инженер – маман

**Сұрақтар:**

1. Телеарна мұрағатын пайдалануды түсіндіріңіз.
2. Телеарнадағы тарихи дәстүрдің жалғасы дегеніміз не?
3. 31 телеарнасының ақпаратын талда.

**11 – дәріс.**

**Телехабарды талдау – сындарлы бағыт**

Идея, әу бастағы типтік құбылыстың қожайыны тәрізді. Кеңістікті қамтыған кадр, сюжет пен ой елегінің қабысуының, хабардың, бейнекадрдың композициялық құрылымының, образдық бейне, сөз бен іркілістің, әуен мен көркем мәтіннің, тіпті кез-келген игі істің түп атасы – идея.

Біз телеарналық хабарларды саралағанда осыған көз жеткіземіз. Алайда, идеяның басын құрап, төңірегін жинақтау телеөнерді игерген жанның несібесі.

Телехабарды жүргізуші – журналистің жеке тұлғалық көркемдік образы бар. Ал, студияға шақырылған хабарға қатысушы адамдардың типтік характеріне тиісуден аулақпыз. Неге? Себебі, телехабарда сахналық кейіптеудің қажеті жоқ. Журналист әлеуметпен бірге, әрі тақырып та ортақ. Айталық «Қазақстан» телеарнасынан тұрақты түрде беріліп келе жатқан «Сіз не дейсіз» студиялық телесұхбатының бір көрсетіліміне назар аударайық: (4 қаңтар 2013 сағ 23:00, 23:30). Студияның безендірілуі эстетикалық талғамнан туғаны көрініп тұр. Жарықтың берілуі, сұхбатқа шақырылған қонақ (Амангелді Айталы сұхбаттың жүргізушісі Дидар Амантай), киім үлгілері де байсалды, сөздері басалқы. Әңгіме ауаны өркениеттілік, интеллектуалдылық әлеуметтілік төңірегінде. Ой топшылауларында философиялық қазақы дүниетанымның өзектілігі аңғарылады. Екі жақ та батыл айтпаса да басын шалып өтеді. Әлбетте, мұнда типтік образдау жоқ. Екеуара сұхбат құрып, көпшілікпен жәй ғана дидарласқандай. Бірақ, сөз төркіні тіл, дүниетаным, дәстүр, мәдениет қауымдастығымен үйлесіп жатыр. Яғни, евромәдениеттің басымдығын емес, менмендігін бүгінгі жастарға ұғындыру ұлылығы жасырынып тұр. Тілдік категорияны көтеру – ғалымдар мен ақын-жазушылардың еңбегін өзге тілге аудару, оқыту, таныстыру. Ұлттық дүниетанымның кең өлкесін тең терезелеп, евро-шығысқа таныту. Ал, осы өзіміздің қаламгерлеріміз – Ш.Мұртаза, Ә.Кекілбаев, Қ.Мырзалиев, Т.Молдағалиев, М. Шаханов, Ә.Нұршайықов, Ә.Нұрпейісов, Ө.Бөкеев,

ту әуелгі М. Әуезовты қайталап айтайық, нарқасқа М.Мақатаев пен тағы басқалардың еңбегі қазақ дәстүрі мен мәдениетінің от-ошағындай емес пе! Терең пікірге тартып, толағай толқын тудыратын алапат туындыгерлер ғой олар. Міне «Евроцентризмге» қазақ кімдермен мақтана алады.

Қорыта келе әңгіме – сұхбат ырғасы осыған сайды. Бірақ, кесек сөздермен кесекөлденең пікірге соқтығыспай, сыпайы қалыптарымен сыр ұқтырды.

**11 – лабораториялық дәріс.**

Студент жастар еркін тақырыпта әңгіме жазып, соның желісімен сценарлық жоба әзірлейді. Қысқа да ңұсқа сюжеттер жиынтығынан үлкен ой тудырарлық мақсатқа бекінеді. Бұл тәсіл біріншіден, студентті жедел ойлауға жетелесе, екіншіден, бейнекадр құрастырып, сюжеттік туындыдан телетуындыға ұластыруды үйренеді.

**Қолданылатын телетехникалар:**

1. Бейнетаспа
2. Компьютер
3. Өндеу столы

**Сұрақтар:**

1. Сұхбаттың идеялық көркемдігі дегеніміз не?
2. Телехабардың философиялық тақырыптылығы дегенді түсіндір.
3. **«**Сіз не дейсіз?**»** (Қазақстан ТВ)телесұхбатын талда.

**12 – дәріс.**

**Телеарнадағы телекөріністің бірегейлігі.**

Телеэфирдің бүгінгі таңдағы ерекшелігін үнемі бақылау тек телетуындының тақырыбына қарап анықтау мүмкін емес. Қазіргі жаңа үрдіс қаншалықты дәрежеде игерілуде. Еліктеушіліктен туған телешығарылымдар ұлттық мүддемен сәйкес келмейді. Ол жалаң тартымсыз күйінде қалады да эфирден алынып тасталынады. Әр хабардың мазмұн-мағынасына мән бергенде нендей мәселе ескерілуі тиіс. Хабар қандай құндылығымен қажеттілік тудырып отыр. Міне осы өзекті дүниенің жауабын табу үшін ұлттық дәстүрдің бүгінгі күнге лайықталған орамын іздестіру талпынысы туады. Неге бұқаралық талғам ұлғайып, талап күшейді. Өйткені, бір-бірінен айнымайтын ұқсас шығарылымдар көбейді де, көбіне ән-думанға ұласып кетті. Әрине, жақсы ән шашу мен күй шерту көңіл-күйді сергітер бағдарлама дейік. Алайда, екінші бір телеарнадан сол әнді қайталап, тағы да үйреншікті әнші шығады. Демек, бірнеше телеарнадан берілетін телетуындыны бір ғана телевизия атқаруда деген ұғымды көрермен қауым қабылдай бермеуі заңды да.

**12 – Лабораториялық дәріс**

Студенттер өз қалаулары бойынша тақырып таңдап, телебағдарламаның жоспарын жасайды. Әншілер орындаған белгілі бір әнді талқылап, оның ұлттық құндылығы қандай деген сауалға жауап іздейді. Бұл тәсіл студенттерді өз бетінше ойлауға, жазуға, ізденуге талпындырады. Пікірлерін жазбаша қағазға түсіреді. Бір-бірінің еңбегіне баға беріп машықтану дәрісі өткізіледі.

**Сұрақтар**

1. Ән-күйдің телекөріністегі рухани құндылығы дегеніміз не?
2. Телеарнадағы шоуға ұласқан айтыстың кемшілігі неде?
3. Евразия жаңалықтарын талда.

**13 – дәріс.**

**Тақырып таңдау – құндылық өлшемі.**

Телевизиялық өнім мансапқорлыққа итермелеуі ықтимал деген ой-пікірлер шетелдік журналистерді де алаңдатады. Әрине, ол жарнама, клип, ролик деп жеке бір тұлғаның немесе көптеген компаниялардың туар өніміне байланысты мемлекеттік уақыт өлшемінен үнемдеу есебінің орын алуынан. Осыдан кейін толық метражды хабарлар қысқартылып, негізгі телетуындылардың жобасы қабылданбай қалуы мүмкін. Бұл мәселеде телекомпанияның абырой-беделі төмендеуі сөзсіз. Яғни, көрермені жоқ шарайнаға айналады. Көңіл-күйді сергітіп, коғам өмірінің жықпыл-жықпылынан сыр мен сипат іздейтін тұщымды телехабарсыз телеарнаны бүгінде көз алдыңа елестету мүмкін де емес. Ұлттық бірегейлік – дәстүр құндылығында. Оны ұрпақ санасына сіңіріп, сезіміне түрткі салмай бос даңғазамен эфирді толтыру да мақсатсыздық. Сондықтан, ел тұтастығын арттыруға үлес қосарлық заманға лайық телешығарылым ғана бүгінгі күн талғамын қанағаттандыра алады. «тақырып өзі мылқау болса – сен де мылқаусың»,-демекші алдымен тақырып таразыланып, ойластырылып қойылады. Соның желісінде телемазмұн сюжеттік құрылым жинақталады. Бүгінгі күнде «Ғасырлар үні», «Тарих толқынында», «Қазақстан дауысы» сияқты телешығарылымдардың қалыптасқан көрермені бар. Бірақ, онымен шектелу мүмкін емес. Заманауи талап, интеллектуалдылықты алға тартты. Демек, жаңаша сипатқа ие болған телетуындылардың сараланған нұсқасы ұлттық мүддемен ұштасып жатқаны абзал. Болашаққа үндейтін рухани біліктіліктен туған ой-пішімді тележоба ғана өзгелермен теңдесуге жол ашады.

**13 – лабораториялық дәріс.**

Безендірілген студияда студенттер «Кемеңгер келбеті» тақырыбында телехабар ұйымдастырады. Алайда, бірінші кезекте бұл тәсіл әзірлік ретінде өткізіледі. Ол үшін студенттер мынандай сұрақтарға дайындалады.

1. Идеялық ұсыныс қандай?
2. Тақырып қандай болуы керек?
3. Сценарлық жоспар жасалынды ма?
4. Сценарлық үлгінің кестесі әзірленді ме?
5. Кадр сыртында оқылатын мәтіндік үлгі бар ма?
6. Студияның безендірілуі тақырыпқа сай ма?
7. Ұйымдастырушы топ құрамы кімдер?

Студиялық шығармашылық ұжым

Хабарды жүргізгендер

Редакторы\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Режиссеры\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Операторы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Компьютерде өңдеген\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Дыбыс режиссеры\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мәтінін оқыған\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Әл-Фараби атындағы Қазақ Ұлттық Университеті

Журналистика факультеті\_\_\_\_\_\_\_\_\_\_\_\_\_\_\_\_ топ.

М.К.Барманқұлов атындағы телерадиокешені.

Алматы 2018.

**Сұрақтар**

1. Телехабардың маңызы дегеніміз не?
2. Телевизия – таным құралы дегенді түсіндір
3. «Білім» телеарнасы Ғылыми кеңес бағдарламасын талда